Pola Abdula

Pola Džūlija Abdula (; dzimusi  Sanfernando, Kalifornijas štatā, ASV) ir amerikāņu ierakstu māksliniece, dejotāja, horeogrāfe, aktrise un TV persona.

P. Abdula ir bijusi NBA kluba Losandželosas "Lakers" karsējmeitene. P. Abdulas izdotie seši singli, kas sasnieguši Billboard Hot 100 topa pirmo vietu, ir dalīts 5. labākais rādītājs starp visām izpildītājām. Viņa ir ieguvusi Grammy balvu par labāko mūzikas videoklipu (Opposites Attract), kā arī divas reizes Emmy balvu par labo horeogrāfiju.

 P. Abdula bija ASV TV šova "Amerikāņu elks" žūrijas locekle astoņas sezonas, taču 2009. gadā viņa šovu pameta. Sākot ar 2011. gada septembri P. Abdula kopā ar Saimonu Kauelu būs The X Factor ASV versijas žūrijas sastāvā.

P. Abdula ir izdevusi trīs studijas albumus.

Diskogrāfija 
Studijas albumi

 1988: Forever Your Girl
 1991: Spellbound
 1995: Head over Heels

Atsauces

Ārējās saites 

 Oficiālā mājaslapa 

1962. gadā dzimušie
Amerikāņu mūziķi
Grammy balvas ieguvēji
ASV žurnālistes